**„Toll és hárfa” műveltségi vetélkedő Madaron**

2014. április 16-án immár hatodik alkalommal szervezte meg testvériskolánk, a szlovákiai **Madar** községben működő **Édes Gergely Alapiskola** „Toll és hárfa” című műveltségi és népdaléneklési vetélkedőjét.

A nemes vetélkedésre mindig lelkesen és nagy szorgalommal készülnek diákjaink. A kemény munkának az idei tanévben is meglett a gyümölcse, szép eredményekkel érkeztünk haza, s hálás szívvel gondolunk vissza a magas színvonalú vetélkedésre és vendéglátásra.

A műveltségi vetélkedőn csapatunk szoros versenyben legyőzte a házigazdákat és ismét az első helyen végzett. Dicséretet érdemel Kertész Boglárka (6. o.), Kovács Patrícia (8. o.), valamint Zsálek Attila (8. o.) a szép teljesítményért.

A népdaléneklési versenyen rengeteg fellépő indult, sok magas színvonalú népdaléneklőt hallhattunk. Így még szebbnek érezzük a korcsoportjában harmadik helyen végzett Gaál Annabella (2. o.) és az első helyezést elérő Mayer Blanka (4. o.) eredményét.

Utazásunkon velünk volt és együtt izgult a versenyzőkért Orbán Tibor Nesztor úr, Isztimér község polgármestere is. Köszönjük a támogatását, buzdítását!

Gratulálunk tanítványainknak, és a felkészítő kollégáknak, különösen Vargáné Gáspár Zita kolléganőnek, aki elkísérte énekeseit a versenyre.

A honlap fotógalériájában megtekinthetők a nap legjellegzetesebb pillanatai.

Kincsesbánya, 2014. április 19.

 Horváth István Attiláné

 kísérő pedagógus